stanford-oval/wikipedia huggingface dataset:
ประชาคมการเมืองยุโรป
จุดมุ่งหมาย

จุดมุ่งหมายของประชาคมการเมืองยุโรป คือการจัดให้มีเวทีของการประสานงานนโยบายของประเทศในยุโรปทั่วทั้งทวีป และเพื่อส่งเสริมการเจรจาทางการเมืองและความร่วมมือเพื่อแก้ไขปัญหาที่มีผลประโยชน์ร่วมกัน เพื่อเสริมสร้างความมั่นคง เสถียรภาพ และความเจริญรุ่งเรืองของทวีปยุโรป โดยเฉพาะในเรื่องวิกฤตการณ์พลังงานยุโรป นอกจากประเทศที่เป็นสมาชิกสหภาพยุโรปแล้ว ประชาคมการเมืองยุโรปยังรวมถึงประเทศอื่นเช่น อาร์มีเนีย อาเซอร์ไบจาน จอร์เจีย ไอซ์แลนด์ มอลโดวา ตุรกี ยูเครน และสหราชอาณาจักร
ระหว่างการประชุมสุดยอดครั้งแรก มีความเห็นพ้องว่าจะมีภารกิจที่นำโดยสหภาพยุโรปในบริเวณพรมแดนประเทศอาร์มีเนียกับประเทศอาเซอร์ไบจานเป็นระยะเวลาสองเดือน เพื่อตรวจสอบติดตามหลังวิกฤตการณ์เขตแดนอาร์มีเนีย–อาเซอร์ไบจาน
การประชุมสุดยอด

มีการคาดหมายว่าจะมีการจัดประชุมสุดยอดสองครั้งในแต่ละปี โดยสลับกันระหว่างประเทศในสหภาพยุโรปและนอกสหภาพยุโรป การประชุมสุดยอดครั้งแรกเกิดขึ้นที่ปรากเมื่อวันที่ 6–7 ตุลาคม พ.ศ. 2565 ซึ่งการประชุมครั้งนี้มีการถ่ายทอดสดโดยเครือข่ายยูโรวิชัน (Eurovision)
เมื่อวันที่ 29 กันยายน พ.ศ. 2565 สหราชอาณาจักรประกาศว่าจะเข้าร่วมการประชุมและเสนอตัวเป็นเจ้าภาพการประชุมครั้งถัดไป มอลโดวายังเสนอตัวเป็นเจ้าภาพจัดการประชุมในครั้งต่อไปเช่นกัน
| ครั้งที่ | วันที่ | ประเทศเจ้าภาพ | สถานที่จัดงาน |
| --- | --- | --- | --- |
| 1st | 6–7 ตุลาคม พ.ศ. 2565 |  เช็กเกีย | ปราสาทปราก, ปราก |
| 2nd | ฤดูใบไม้ผลิ พ.ศ. 2566 |  มอลโดวา | คีชีเนา |
| 3rd | รอประกาศ |  สเปน | รอประกาศ |
| 4th | รอประกาศ |  สหราชอาณาจักร | รอประกาศ |
ผู้เข้าร่วม

ประเทศและองค์กรระหว่างประเทศที่เข้าร่วมในประชาคมการเมืองยุโรปคือ
ผู้เข้าร่วม > รัฐสมาชิกสหภาพยุโรป

ออสเตรีย
เบลเยียม
บัลแกเรีย
โครเอเชีย
ไซปรัส
เช็กเกีย
เดนมาร์ก
เอสโตเนีย
สหภาพยุโรป
ฟินแลนด์
ฝรั่งเศส
เยอรมนี
กรีซ
ฮังการี
ไอร์แลนด์
อิตาลี
ลัตเวีย
ลิทัวเนีย
ลักเซมเบิร์ก
มอลตา
เนเธอร์แลนด์
โปแลนด์
โปรตุเกส
โรมาเนีย
สโลวาเกีย
สโลวีเนีย
สเปน
สวีเดน
ผู้เข้าร่วม > ประเทศอื่นในยุโรปที่เข้าร่วม

แอลเบเนีย
อาร์มีเนีย
อาเซอร์ไบจาน
บอสเนียและเฮอร์เซโกวีนา
จอร์เจีย
ไอซ์แลนด์
คอซอวอ
ลีชเทินชไตน์
มอลโดวา
มอนเตเนโกร
นอร์เวย์
มาซิโดเนียเหนือ
เซอร์เบีย
สวิตเซอร์แลนด์
ตุรกี
ยูเครน
สหราชอาณาจักร
ผู้เข้าร่วม > ประเทศในยุโรปที่ไม่ได้เข้าร่วม

อันดอร์รา
เบลารุส
คาซัคสถาน
โมนาโก
รัสเซีย
ซานมารีโน
นครรัฐวาติกัน
ปริทัศน์

บทความของสำนักข่าวแอสโซซิเอเต็ดเพรส (Associated Press) ระบุว่า "มีการวิจารณ์ว่าเวทีการประชุมใหม่นี้เป็นความพยายามที่จะระงับการขยายสมาชิกของสหภาพยุโรป อีกความเห็นหนึ่งเกรงว่าอาจกลายเป็นเพียงสถานที่พูดคุย ซึ่งมีการจัดประชุมปีละครั้งหรือสองครั้งแต่ไม่มีเนื้อหาหรือแรงผลักดันที่แท้จริง" บทความสรุปว่า "ไม่มีการเสนองบประมาณหรือโครงการโดยสหภาพยุโรปและจะไม่มีการแถลงอย่างเป็นทางการหลังจากการประชุมสุดยอด การพิสูจน์ความสำเร็จน่าจะวัดจากการประชุมครั้งที่สองจะสามารถเกิดขึ้นจริงหรือไม่"
มีรายงานว่าการสร้างเวทีใหม่นี้ "ทำให้เกิดความสับสน" ต่อสภายุโรป โดยโฆษกของสภาระบุว่า "ในด้านสิทธิมนุษยชน ประชาธิปไตย และหลักนิติธรรม ซึ่งประชาคมยุโรปมีอยู่แล้ว นั่นคือสภายุโรป" คุณลักษณะของเวทีใหม่นี้คือ ประเทศรัสเซียและเบลารุสถูกกีดกันการเข้าร่วมโดยเจตนา แต่นั่นไม่ได้อธิบายความจำเป็นในทันทีสำหรับหน่วยงานอื่น รัสเซียไม่ได้เป็นสมาชิกของสภายุโรปอีกต่อไป และมีเพียงเบลารุสเท่านั้นที่มีส่วนร่วมเพียงบางส่วนในฐานะที่ไม่ใช่สมาชิก
ดูเพิ่ม

สถานีย่อยทวีปยุโรป
สถานีย่อยการเมือง
สภายุโรป
การรวมยุโรป
องค์การว่าด้วยความมั่นคงและความร่วมมือในยุโรป
อัตลักษณ์แบบขบวนการรวมกลุ่มยุโรป
การเมืองยุโรป
ประชาคมการเมืองและความมั่นคงอาเซียน
เชิงอรรถ

1 2   ประเทศซึ่งไม่ได้รับการรับรองโดยฉันทามติจากผู้เข้าร่วม
แหล่งข้อมูลอื่น

การประชุมประชาคมการเมืองยุโรป 6 ตุลาคม พ.ศ. 2565
ผู้นำยุโรปในการประชุมสุดยอดประชาคมการเมืองยุโรปที่กรุงปราก
ปราสาทโบเดียม

| ปราสาทโบเดียม Bodiam Castle |
| --- | --- |
ปราสาทโบเดียม
พิกัด: 51°0′8″N 0°32′36″E﻿ / ﻿51.00222°N 0.54333°E﻿ / 51.00222; 0.54333
พื้นที่: โรเบิร์ตสบริดจ์ อีสต์ซัสเซกซ์ สหราชอาณาจักร
ประวัติศาสตร์
สร้าง: ค.ศ. 1385
สถาปนิก: เซอร์เอ็ดเวิร์ด ดาลิงริกก์
ปราสาทโบเดียม (อังกฤษ: Bodiam Castle) เป็นปราสาทที่ตั้งอยู่ที่โรเบิร์ตสบริดจ์ อีสต์ซัสเซกซ์ในสหราชอาณาจักร กล่าวกันว่าปราสาทโบเดียมเป็นตัวอย่างที่ดีที่สุดตัวอย่างหนึ่งของการสร้างปราสาทแบบมีคูล้อมรอบของสมัยปลายยุคกลาง แม้ว่าโบเดียมเป็นปราสาทขนาดเล็กที่ไม่ใหญ่พอที่จะเป็นที่พักของทหารเป็นจำนวนมากแต่ก็เหมาะสมกับการป้องกันตัวเองได้จากก่อความไม่สงบในท้องถิ่นหลังจากการปฏิวัติชาวนาในอังกฤษ หรือการรับรองพ่อค้าหรือบุคคลสำคัญจากต่างประเทศ
ปราสาทโบเดียมก่อสร้างเมื่อปี ค.ศ. 1385สำหรับเซอร์เอ็ดเวิร์ด ดาลิงริกก์ (Sir Edward Dalyngrigge) อดีตอัศวินในสมเด็จพระเจ้าเอ็ดเวิร์ดที่ 3 แห่งอังกฤษ ที่กล่าวกันว่าสร้างตามพระบรมราชโองการของสมเด็จพระเจ้าริชาร์ดที่ 2 ที่ทรงขอให้สร้างเพื่อเป็นการป้องกันบริเวณนั้นจากการรุกรานของฝรั่งเศส ภายในปี ค.ศ. 1434 หลานของริชาร์ดหลานของดาลิงริกก์ก็มาพำนักอยู่ที่ปราสาท จากการศึกษาเมื่อไม่นานมานี้ก็พบว่าการสร้างปราสาทเป็นการสร้างเพื่อเป็นการแสดงความมีหน้ามีตามากกว่าที่จะเป็นสิ่งก่อสร้างสำหรับการป้องกันการรุกรานจากศัตรูอย่างมีประสิทธิภาพตามที่เคยเชื่อกัน ข้อเสนอนี้มีหลักฐานประกอบเพราะกำแพงปราสาทโบเดียมมีความหนาเพียงสองสามฟุตซึ่งถือว่าบางเกินกว่าที่จะใช้ในการป้องกันอันตรายที่จริงจังได้
ดูเพิ่ม

ปราสาท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปราสาทโบเดียม
ปราสาทเวทมนตร์ของฮาวล์ (นวนิยาย)

| --- | --- |

ผู้ประพันธ์: ไดแอนา ไวนน์ โจนส์
ชื่อเรื่องต้นฉบับ: Howl's Moving Castle
ผู้แปล: เศรษฐศิริ วงศ์ศรานนท์
ประเทศ: อังกฤษ
ภาษา: อังกฤษ
ประเภท: นวนิยายแฟนตาซี
สำนักพิมพ์:    สำนักพิมพ์มติชน
วันที่พิมพ์:  ค.ศ. 1986  มีนาคม พ.ศ. 2550
ฮาวล์สมูฟวิงแคสเติล (อังกฤษ: Howl's Moving Castle) เป็นนิยายสำหรับเด็กแนวแฟนตาซี เขียนโดยนักเขียนชาวอังกฤษ ไดแอนา ไวนน์ โจนส์ (Diana Wynne Jones) ตีพิมพ์ครั้งแรกเมื่อปี ค.ศ. 1986 และมีการดัดแปลงทำเป็นภาพยนตร์แอนิเมชันในปี ค.ศ. 2004 โดยผู้กำกับชาวญี่ปุ่น ฮายาโอะ มิยาซากิในสตูดิโอจิบลิ
ได้รับการตีพิมพ์เป็นภาษาไทยครั้งแรกในเดือนมีนาคม พ.ศ. 2550 โดยสำนักพิมพ์มติชน แปลโดยเศรษฐศิริ วงศ์ศรานนท์ และใช้ชื่อภาษาไทยว่า ปราสาทเวทมนตร์ของฮาวล์
โครงเรื่อง

นิยายเรื่องนี้เป็นเรื่องเกี่ยวกับเด็กผู้หญิง ชื่อ โซฟี แฮตเตอร์ (Sophie Hatter) ซึ่งเป็นพี่คนโตของน้องสาวอีกสองคน อาศัยอยู่ในอาณาจักรที่เต็มไปด้วยเวทมนตร์และเรื่องราวของเทพนิยายแห่งอินการี (Ingary) น้องสาวคนรองของโซฟีชื่อ เล็ตตี้ เป็นคนที่สวย ในขณะที่น้องคนเล็กชื่อ มาร์ทา เป็นคนที่ฉลาด โซฟีจึงมักจะคิดว่าตัวเองเป็นคนไม่น่าสนใจและไม่ฉลาด โซฟีได้สืบทอดกิจการร้านขายหมวกของครอบครัว จนกระทั่งวันหนึ่ง เมื่อแม่มดแห่งทุ่งร้าง ได้สาปให้โซฟีกลายเป็นหญิงชราอายุ 90 ปี เพราะไปทำให้แม่มดโกรธ โซฟีเลยต้องออกจากบ้าน และได้ไปพบกับปราสาทเคลื่อนที่ของพ่อมดฮาวล์ ผู้ซึ่งถูกร่ำลือว่าชอบสะสมหัวใจของเด็กผู้หญิง แต่โซฟีในสภาพหญิงชราก็ได้เป็นแม่บ้านในปราสาทแห่งนี้ และได้เรียนรู้ว่าจริงๆ แล้วพ่อมดฮาวล์เป็นคนดีชอบช่วยเหลือผู้อื่น แต่ก็เป็นคนเจ้าชู้ และชอบปล่อยข่าวลือเกี่ยวกับตัวเองในแง่ลบ เพื่อความเป็นส่วนตัวของตัวเองโดยป้องกันไม่ให้ผู้คนมาให้ความสนใจมากนัก ปราสาทของฮาวล์ประกอบด้วยประตูสี่ด้าน ซึ่งแต่ละประตูเปิดออกสู่สถานที่ต่างกันถึงสี่แห่ง คือ ส่วนที่โซฟีเข้ามา บ้านเกิดของฮาวล์ในเวลส์ (ชื่อจริงของฮาวล์คือ โฮเวลล์ เจนกินส์) เมืองชายทะเลซึ่งฮาวล์ได้ค่าจ้างจากการทำมนตร์วิเศษต่างๆ และด้านที่เปิดออกสู่เมืองหลวงของอาณาจักร
โซฟีได้ต่อรองกับปิศาจไฟ ชื่อ คาลซิเฟอร์ (Calcifer) ว่า ถ้าโซฟีสามารถทำลายสัญญาระหว่างคาลซิเฟอร์และฮาวล์ได้ คาลซิเฟอร์จะต้องทำให้โซฟีกลับไปเป็นเด็กดังเดิม แต่ในสัญญาระบุว่าทั้งฮาวล์และคาลซิเฟอร์ไม่สามารถเปิดเผยรายละเอียดในสัญญาให้บุคคลอื่นรับรู้ได้ โซฟีจึงต้องเดาเอาเองว่าสัญญานั้นเป็นอย่างไร
ไมเคิล (Michael) เด็กฝึกงานของฮาวล์ เป็นผู้ทำหน้าที่จัดการกิจการต่างๆ ของฮาวล์ ซึ่งได้มาหลงรักผู้หญิงคนเดียวกับฮาวล์ คือ เล็ตตี้ (Lettie) น้องสาวคนรองของโซฟี ซึ่งเล็ตตี้ของไมเคิลจริงๆ แล้วคือ มาร์ทา (Martha) น้องสาวคนเล็กของโซฟี ที่ได้ใช้เวทมนตร์ให้ตัวเองดูคล้ายเล็ตตี้
เมื่อเจ้าชายจัสติน (Prince Justin) ได้หายสาบสูญไปจากการตามหาตัวพ่อมดซูลิมาน (Wizard Suliman) พระราชาจึงแต่งตั้งให้ฮาวล์ไปตามหาตัวทั้งสองคน พร้อมกับกำจัดแม่มดแห่งทุ่งร้าง แต่ฮาวล์พยายามหลีกเลี่ยงภารกิจนี้ โดยการให้โซฟีแสร้งเป็นแม่ของฮาวล์และไปพูดกับพระราชาเพื่อเปลี่ยนแปลงการแต่งตั้งนี้ อย่างไรก็ตาม ฮาวล์มีเหตุผลที่จะตามหาบุคคลทั้งสามอยู่แล้ว เนื่องจากแม่มดแห่งการทำลายได้สาปฮาวล์ให้เป็นคนมากรักและฆ่าอาจารย์ของฮาวล์
ฮาวล์ได้สู้กับแม่มดแห่งการทำลาย และชนะในที่สุด โซฟีก็คืนร่างเป็นเด็กดังเดิมและแต่งงานกับฮาวล์ โซฟีก็ได้ช่วยให้คาลซิเฟอร์หลุดพ้นจากสัญญาได้ด้วย
แหล่งข้อมูลอื่น

ปราสาทเวทมนตร์ของฮาวล์ ในไดแอนา ไวนน์ โจนส์วิกิ
ปราสาทอารันเดล

ภาพถ่ายทางอากาศของปราสาทอารันเดลกับพื้นที่โดยรอบ
ปราสาทอารันเดล (อังกฤษ: Arundel Castle) เป็นปราสาทที่ถูกสร้างขึ้นที่ทันทีหลังการพิชิตของชาวนอร์มันเพื่อควบคุมชัยภูมิบนชายฝั่งซัสเซกซ์ ในคริสต์ศตวรรษที่ 16 ปราสาทกลายเป็นบ้านของตระกูลฮอวาร์ดผู้ทรงอำนาจที่มีบรรพบุรุษคือแอนน์ โบลีนกับแคทเธอรีน ฮอวาร์ด หลังถูกทำลายในช่วงสงครามกลางเมือง มันถูกสร้างขึ้นมาใหม่เป็นแบบสถาปัตยกรรมฟื้นฟูกอธิค
แหล่งข้อมูล

http://www.castlesfortsbattles.co.uk/south_east/arundel_castle.html
ปรินส์ออฟเปอร์เซีย 2: เดอะแชโดวแอนด์เดอะเฟลม

| ปรินส์ออฟเปอร์เซีย 2: เดอะแชโดวแอนด์เดอะเฟลม |
| --- | --- |

ผู้พัฒนา: โบรเดอร์บันด์
ผู้จัดจำหน่าย: โบรเดอร์บันด์ ยูบิซอฟต์
ออกแบบ: จอร์แดน เมชเนอร์
แต่งเพลง: Jonelle Adkisson
เครื่องเล่น: ดอส แมคโอเอส ซูเปอร์แฟมิคอม เอฟเอ็มทาวน์ เอกซ์บอกซ์ (โบนัส)
วางจำหน่าย: พ.ศ. 2536: ดอส พ.ศ. 2537: แมค, เอฟเอ็มทาวน์ พ.ศ. 2539: ซูเปอร์แฟมิคอม
แนว: แพลตฟอร์มภาพยนตร์
รูปแบบ: ผู้เล่นเดี่ยว
ปรินส์ออฟเปอร์เซีย 2: เดอะแชโดวแอนด์เดอะเฟลม (อังกฤษ: Prince of Persia 2: The Shadow and the Flame) เป็นวิดีโอเกมแพลตฟอร์มภาพยนตร์ที่พัฒนาและจัดจำหน่ายโดยโบรเดอร์บันด์ ใน พ.ศ. 2536 สำหรับดอส และต่อมาได้พอร์ตไปยังแมคอินทอช, ซูเปอร์แฟมิคอม และเอฟเอ็มทาวน์ เป็นภาคที่สองในชุดเกม ปรินส์ออฟเปอร์เซีย และเป็นภาคต่อโดยตรงจาก ปรินส์ออฟเปอร์เซีย ใน พ.ศ. 2532 ทั้งสองเกมออกแบบโดยจอร์แดน เมชเนอร์ แต่ต่างจากเกมต้นฉบับตรงที่เขาไม่ได้เขียนโปรแกรมภาคต่อเอง
แม้จะมีการพอร์ตลงไปยังแพลตฟอร์มที่มีขนาดเล็กกว่าเกมแรก แต่ ปรินส์ออฟเปอร์เซีย 2: เดอะแชโดวแอนด์เดอะเฟลม ก็ประสบความสำเร็จในเชิงพาณิชย์เช่นกัน และได้รับการยกย่องจากนักวิจารณ์ร่วมสมัยส่วนใหญ่ว่ามีการปรับปรุงให้ดีขึ้นกว่าภาคก่อน เกม ปรินส์ออฟเปอร์เซียทรีดี ภาคสุดท้ายในไตรภาค ปรินส์ออฟเปอร์เซีย ต้นฉบับ วางจำหน่ายใน พ.ศ. 2542 ตัวเกมเวอร์ชันอัปเดตสำหรับไอโอเอสและแอนดรอยด์ วางจำหน่ายใน พ.ศ. 2556 โดยไม่มีการพ่วงเลข "2" ในชื่อ
แหล่งข้อมูลอื่น

ปรินส์ออฟเปอร์เซีย 2: เดอะแชโดวแอนด์เดอะเฟลม ที่ MobyGames
Prince of Persia 2: The Shadow & The Flame at the Macintosh Garden
ประเทศแอนทีกาและบาร์บิวดา

17°03′N 61°48′W﻿ / ﻿17.050°N 61.800°W﻿ / 17.050; -61.800
| แอนทีกาและบาร์บิวดา  |
| --- | --- |
   ธงชาติ    ตราแผ่นดิน  
คำขวัญ: "Each Endeavouring, All Achieving"
เพลงชาติ: "แฟร์แอนทีกา วีซาลูตที" เพลงสรรเสริญพระบารมี: "ก็อดเซฟเดอะคิง"

เมืองหลวง และเมืองใหญ่สุด: เซนต์จอนส์ 17°7′N 61°51′W﻿ / ﻿17.117°N 61.850°W﻿ / 17.117; -61.850
ภาษาราชการ: อังกฤษ
ภาษาพื้นถิ่น: ภาษาครีโอลแอนทีกาและบาร์บิวดา
กลุ่มชาติพันธุ์  (2013): 91% แอฟริกัน (ผิวดำ) 4.4% หลายเชื้อชาติ 1.7% ยุโรป (ผิวขาว) 2.9% อื่น ๆ
ศาสนา  (2011): 76.5% คริสต์ 12.1% อื่น ๆ 5.9% ไม่มี 5.5% ไม่ระบุ
การปกครอง: รัฐเดี่ยว ระบบรัฐสภา ราชาธิปไตยภายใต้รัฐธรรมนูญ

• พระมหากษัตริย์ : สมเด็จพระเจ้าชาลส์ที่ 3
• ผู้สำเร็จราชการ : เซอร์ ร็อดนีย์ วิลเลียมส์
• นายกรัฐมนตรี : แกสตัน บราวน์
 
สภานิติบัญญัติ: รัฐสภา
• สภาสูง: วุฒิสภา
• สภาล่าง: สภาผู้แทนราษฎร
เป็นเอกราช

• รัฐที่เกี่ยวข้อง : 27 กุมภาพันธ์ ค.ศ. 1967
• จากสหราชอาณาจักร : 1 พฤศจิกายน ค.ศ. 1981
 
พื้นที่
• รวม: 440 ตารางกิโลเมตร (170 ตารางไมล์) (อันดับที่ 182)
• แหล่งน้ำ (%): น้อยมาก
ประชากร
• 2021 ประมาณ: 97,000 (อันดับที่ 201)
• สำมะโนประชากร 2011: 99,337
• ความหนาแน่น: 186 ต่อตารางกิโลเมตร (481.7 ต่อตารางไมล์)
จีดีพี (อำนาจซื้อ) : 2019 (ประมาณ)
• รวม: 2.731 พันล้านดอลลาร์สหรัฐ
• ต่อหัว: 29,298 ดอลลาร์สหรัฐ
จีดีพี (ราคาตลาด) : 2019 (ประมาณ)
• รวม: 1.717 พันล้านดอลลาร์สหรัฐ
• ต่อหัว: 18,416 ดอลลาร์สหรัฐ
เอชดีไอ (2019):  0.778 สูง · อันดับที่ 78
สกุลเงิน: ดอลลาร์แคริบเบียนตะวันออก (XCD)
เขตเวลา: UTC-4 (AST)
ขับรถด้าน: ซ้าย
รหัสโทรศัพท์: +1-268
โดเมนบนสุด: .ag
 "ก็อดเซฟเดอะคิง" เป็นเพลงชาติอย่างเป็นทางการ แต่โดยทั่วไปแล้วจะใช้ในพระราชพิธีเท่านั้น 
แอนทีกาและบาร์บิวดา (อังกฤษ: Antigua and Barbuda) เป็นประเทศเกาะตั้งอยู่ในทะเลแคริบเบียนตะวันออก บริเวณรอยต่อกับมหาสมุทรแอตแลนติก ประเทศนี้ประกอบด้วยเกาะหลักสองเกาะ คือ เกาะแอนทีกาและเกาะบาร์บิวดา ทั้งสองเกาะตั้งอยู่ในตอนกลางของหมู่เกาะลีเวิร์ด (Leeward Islands) ในภูมิภาคแคริบเบียนตะวันออก ประมาณ 17 องศาเหนือเส้นศูนย์สูตร แอนทีกาและบาร์บิวดายังเป็นส่วนหนึ่งของกลุ่มเกาะเลสเซอร์แอนทิลลีส โดยมีหมู่เกาะกัวเดอลุป ดอมินีกา มาร์ตีนิก เซนต์ลูเชีย เซนต์วินเซนต์และเกรนาดีนส์ บาร์เบโดส เกรเนดา ตรินิแดดและโตเบโกอยู่ทางทิศใต้ เกาะมอนต์เซอร์รัตทางทิศตะวันตกเฉียงใต้ หมู่เกาะเซนต์คิตส์และเนวิสทางทิศตะวันตก และมีเกาะแซ็ง-บาร์เตเลมี เกาะเซนต์มาร์ติน และมีเกาะแองกวิลลาอยู่ทางทิศตะวันตกเฉียงเหนือ
ภูมิศาสตร์

พื้นที่ส่วนใหญ่เป็นหินปูนและเกาะปะการัง
การเมืองการปกครอง

การปกครองระบอบประชาธิปไตยโดยมีพระมหากษัตริย์เป็นประมุข โดยสมเด็จพระเจ้าชาลส์ที่ 3 เป็นพระมหากษัตริย์ ทรงใช้พระราชอำนาจผ่านผู้สำเร็จราชการ
การเมืองการปกครอง > บริหาร

ผู้สำเร็จราชการแต่งตั้งคณะรัฐมนตรี โดยมีนายกรัฐมนตรีเป็นผู้นำรัฐบาลและหัวหน้าคณะรัฐมนตรี
การเมืองการปกครอง > ตุลาการ

อำนาจในการพิจารณาไต่สวน อยู่ภายใต้อำนาจของศาลสูงสุดแคริบเบียนตะวันออก (Eastern Caribbean Supreme Court) โดยมีผู้พิพากษา 1 คน ประจำอยู่ในเซนต์คิตส์
อ่านเพิ่ม

Nicholson, Desmond V., Antigua, Barbuda, and Redonda: A Historical Sketch, St. Johns, Antigua: Antigua and Barbuda Museum, 1991.
Dyde, Brian, A History of Antigua: The Unsuspected Isle, London: Macmillan Caribbean, 2000.
Gaspar, David Barry - Bondmen & Rebels: A Study of Master-Slave Relations in Antigua, with Implications for Colonial America.
Harris, David R. - Plants, Animals, and Man in the Outer Leeward Islands, West Indies. An Ecological Study of Antigua, Barbuda, and Anguilla.
Henry, Paget - Peripheral Capitalism and Underdevelopment in Antigua.
Lazarus-Black, Mindie - Legitimate Acts and Illegal Encounters: Law and Society in Antigua and Barbuda.
Riley, J. H. - Catalogue of a Collection of Birds from Barbuda and Antigua, British West Indies.
Rouse, Irving and Birgit Faber Morse - Excavations at the Indian Creek Site, Antigua, West Indies.
Thomas Hearne. Southampton.
แหล่งข้อมูลอื่น

เว็บไซต์ทางการของรัฐบาลแอนทีกาและบาร์บิวดา
Wikimedia Atlas of Antigua and Barbuda
Antigua and Barbuda, United States Library of Congress
Antigua and Barbuda. The World Factbook. Central Intelligence Agency.
Antigua and Barbuda from UCB Libraries GovPubs
ประเทศแอนทีกาและบาร์บิวดา ที่เว็บไซต์ Curlie
Antigua and Barbuda from the BBC News
World Bank's country data profile for Antigua and Barbuda
ArchaeologyAntigua.org – 2010March13 source of archaeological information for Antigua and Barbuda
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
ภูมิศาสตร์:  มิวสิกเบรนซ์ พื้นที่ 
ประชาชน:  รัฐสภาสหราชอาณาจักร 
อื่น ๆ:  สารานุกรมของยูเครนสมัยใหม่  NARA  IdRef
ปริภูมิสามมิติ

สำหรับความหมายในวงกว้าง ดูที่ ปริภูมิ
ระบบพิกัดคาร์ทีเซียน 3 มิติ แบบมือขวา ซึ่งแกน x พุ่งออกมาหาผู้สังเกตการณ์
ปริภูมิสามมิติ (อังกฤษ: Three-dimensional space) หรือเรียกโดยย่อว่า สามมิติ (3D, 3-space) เป็นลักษณะทางเลขาคณิตซึ่งมี 3 ค่า (เรียกว่า พารามิเตอร์) ที่ใช้ในการกำหนดตำแหน่งขององค์ประกอบใด ๆ (เช่น จุด) และยังเป็นความหมายอย่างไม่เป็นทางการของคำว่า มิติ
ในฟิสิกส์และคณิตศาสตร์ ลำดับหนึ่งของจำนวน n สามารถเข้าใจได้ว่าเป็นสถานที่ในปริภูมิ n มิติ ซึ่งเมื่อ n = 3 เซตของสถานที่ดังกล่าวทั้งหมดเรียกว่า ปริภูมิแบบยุคลิดสามมิติ และปกติแล้วจะแทนค่าโดยใช้สัญลักษร์ ℝ3 อีกทั้งยังทำหน้าที่เป็นรูปจำลองพารามิเตอร์ 3 ค่าของจักรวาลทางกายภาพ (นั่นเป็นส่วนจักรวาลที่ไม่คำนึงถึงเวลา) ซึ่งเป็นที่ทราบกันดีว่ามีสสารทั้งหมดปรากฏอยู่ อย่างไรก็ตามในปริภูมินี้เป็นเพียงแค่หนึ่งในตัวอย่างความหลากหลายของปริภูมิในสามมิติที่เรียกว่า แมนิโฟลด์ 3 มิติ โดยในตัวอย่างแบบเรียบง่าย เมื่อ 3 ค่านี้อ้างถึงการวัดในทิศทางที่แตกต่างกัน (พิกัด) ซึ่งทิศทางใด ๆ ก็ตามในทั้ง 3 ทิศนี้ล้วนทำให้เวกเตอร์ในทิศทางเหล่านี้วางตัวไม่เหมือนกับสองมิติ (ระนาบ) นอกจากนี้ในกรณีนี้ค่าทั้งสามนี้สามารถถูกกำกับชื่อได้โดยการรวมกันของคำว่า ความกว้าง ความยาว และความสูง (ความลึก)
ปริซึมสามเหลี่ยมออกเมนต์

ปริซึมสามเหลี่ยมออกเมนต์
ปริซึมสามเหลี่ยมออกเมนต์ (อังกฤษ: augmented triangular prism) เป็นทรงหลายหน้า (polyhedron) ที่เกิดจากการนำปริซึมสามเหลี่ยม (triangular prism) มาประกอบกับพีระมิดสี่เหลี่ยมจัตุรัส (square pyramid: J1) หนึ่งอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่า 6 หน้า หน้ารูปสี่เหลี่ยมจัตุรัส 2 หน้า รวม 8 หน้า มี 7 จุดยอด 13 ขอบ และเป็นทรงตันจอห์นสันหมายเลข 49 (Johnson solid: J49)
ดูเพิ่ม

ไบโรทันดาห้าเหลี่ยมไจโรอีลองเกต (gyroelongated pentagonal birotunda: J48)
ปริซึมสามเหลี่ยมไบออกเมนต์ (biaugmented triangular prism: J50)
แหล่งข้อมูลอื่น

เอริก ดับเบิลยู. ไวส์สไตน์, "Augmented triangular prism" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ปริซึมหกเหลี่ยมพาราไบออกเมนต์

ปริซึมหกเหลี่ยมพาราไบออกเมนต์
ปริซึมหกเหลี่ยมพาราไบออกเมนต์ (อังกฤษ: parabiaugmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) สองอันบนหน้าด้านข้างของปริซึม ซึ่งเป็นหน้าที่อยู่ตรงข้ามกัน รูปทรงนี้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 4 หน้า และหน้ารูปหกเหลี่ยมปรกติ 2 หน้า รวม 14 หน้า มี 14 จุดยอด 26 ขอบ และเป็นทรงตันจอห์นสันหมายเลข 55 (Johnson solid: J55)
ดูเพิ่ม

ลำดับทรงตันจอห์นสัน
ปริซึมหกเหลี่ยมออกเมนต์ (augmented hexagonal prism: J54)
ปริซึมหกเหลี่ยมเมทาไบออกเมนต์ (metabiaugmented hexagonal prism: J56)
แหล่งข้อมูลอื่น

เอริก ดับเบิลยู. ไวส์สไตน์, "Parabiaugmented hexagonal prism" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ปริภูมิสี

แผนภาพเปรียบเทียบปริภูมิสีแต่ละชนิด
ปริภูมิสี (อังกฤษ: color space) เป็นการจัดองค์ประกอบพื้นฐานของช่วงสีไปพร้อมกับการสร้างโพรไฟล์สีในอุปกรณ์แสดงผลต่าง ๆ เพื่อให้รองรับการแสดงผลสีต่าง ๆ ได้ทั้งแบบแอนะล็อกและดิจิทัล ซึ่งเกิดจากการกำหนดค่าชื่อสีให้กับชุดสีต่าง ๆ ที่สอดคล้องกันตามจริง
ปริมาณทางกายภาพ

ปริมาณทางกายภาพ (อังกฤษ: physical quantity) เป็นคุณสมบัติอย่างหนึ่งของวัสดุหรือระบบซึ่งสามารถบอกปริมาณได้โดยการวัด โดยสามารถเขียนแทนด้วยค่าซึ่งได้จากการคูณเชิงพีชคณิตระหว่างค่าปริมาณที่เป็นตัวเลขกับหน่วยวัด ตัวอย่างเช่น ปริมาณทางกายภาพมวล สัญลักษณ์ m สามารถเขียนแทนด้วย m=n kg โดยที่ n เป็นค่าปริมาณที่เป็นตัวเลข และ kg เป็นสัญลักษณ์หน่วยกิโลกรัม ส่วนปริมาณที่เป็นเวกเตอร์จะมีทิศทางเพิ่มเติมนอกเหนือไปจากค่าปริมาณที่เป็นตัวเลขและหน่วยการวัด
ปริซึมหกเหลี่ยมเมทาไบออกเมนต์

ปริซึมหกเหลี่ยมเมทาไบออกเมนต์
ปริซึมหกเหลี่ยมเมทาไบออกเมนต์ (อังกฤษ: metabiaugmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) สองอันบนหน้าด้านข้างของปริซึม ซึ่งเป็นหน้าที่ไม่อยู่ติดกันหรือตรงข้ามกัน รูปทรงนี้มีหน้ารูปสามเหลี่ยมด้านเท่า 8 หน้า หน้ารูปสี่เหลี่ยมจัตุรัส 4 หน้า และหน้ารูปหกเหลี่ยมปรกติ 2 หน้า รวม 14 หน้า มี 14 จุดยอด 26 ขอบ และเป็นทรงตันจอห์นสันหมายเลข 56 (Johnson solid: J56) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)
ดูเพิ่ม

ปริซึมหกเหลี่ยมพาราไบออกเมนต์ (parabiaugmented hexagonal prism: J55)
ปริซึมหกเหลี่ยมไทรออกเมนต์ (triaugmented hexagonal prism: J57)
แหล่งข้อมูลอื่น

เอริก ดับเบิลยู. ไวส์สไตน์, "Metabiaugmented hexagonal prism" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ปริซึมหกเหลี่ยมออกเมนต์

ปริซึมหกเหลี่ยมออกเมนต์
ปริซึมหกเหลี่ยมออกเมนต์ (อังกฤษ: augmented hexagonal prism) เป็นทรงหลายหน้า (polyhedron) ที่เกิดจากการนำปริซึมหกเหลี่ยม (hexagonal prism) มาประกอบกับพีระมิดสี่เหลี่ยมจัตุรัส (square pyramid: J1) หนึ่งอันบนหน้าด้านข้างของปริซึม รูปทรงนี้มีหน้ารูปสามเหลี่ยมด้านเท่า 4 หน้า หน้ารูปสี่เหลี่ยมจัตุรัส 5 หน้า และหน้ารูปหกเหลี่ยมปกติ 2 หน้า รวม 11 หน้า มี 13 จุดยอด 22 ขอบ และเป็นทรงตันจอห์นสันหมายเลข 54 (Johnson solid: J54)
ดูเพิ่ม

ปริซึมห้าเหลี่ยมไบออกเมนต์ (biaugmented pentagonal prism: J53)
ปริซึมหกเหลี่ยมพาราไบออกเมนต์ (parabiaugmented hexagonal prism: J55)
แหล่งข้อมูลอื่น

เอริก ดับเบิลยู. ไวส์สไตน์, "Augmented hexagonal prism" จากแมทเวิลด์.
เอริก ดับเบิลยู. ไวส์สไตน์, "Johnson solid" จากแมทเวิลด์.
ปริมาณเงิน

ในวิชาเศรษฐศาสตร์ ปริมาณเงิน (อังกฤษ: money supply หรือ money stock) เป็นปริมาณรวมของสินทรัพย์การเงินที่มีอยู่ในเศรษฐกิจหนึ่งในเวลาใดเวลาหนึ่ง มีวิธีนิยาม "เงิน" หลายวิธี แต่วิธีมาตรฐานปกติรวมเงินตราที่หมุนเวียนในระบบ และเงินฝากกระแสรายวัน
ปกติรัฐบาลหรือธนาคารกลางของประเทศหนึ่งบันทึกและจัดพิมพ์ข้อมูลปริมาณเงิน นักวิเคราะห์ภาครัฐและเอกชนเฝ้าติดตามการเปลี่ยนแปลงปริมาณเงินมาช้านาน เนื่องจากเชื่อว่ากระทบต่อระดับราคา ภาวะเงินเฟ้อ อัตราแลกเปลี่ยนและวัฏจักรเศรษฐกิจ
ความสัมพันธ์ระหว่างเงินกับราคาในอดีตสัมพันธ์กับทฤษฎีปริมาณเงิน (quantity theory of money) มีหลักฐานเชิงประจักษ์เข้มของความสัมพันธ์โดยตรงระหว่างการเติบโตเงิน–อุปสงค์ (money–supply growth) และภาวะเงินเฟ้อราคาระยะยาว อย่างน้อยสำหรับการเพิ่มปริมาณเงินในเศรษฐกิจอย่างรวดเร็ว ตัวอย่างเช่น ประเทศอย่างซิมบับเวซึ่งมีการเพิ่มปริมาณเงินอย่างรวดเร็วอย่างยิ่งมีราคาเพิ่มขึ้นรวดเร็วอย่างยิ่ง (ภาวะเงินเฟ้อยิ่งยวด) จึงเป็นเหตุผลหนึ่งสำหรับการพึ่งพานโยบายการเงินเป็นวิธีการควบคุมเงินเฟ้อ
ปรินเซสทาวเวอร์

| ปรินเซสทาวเวอร์ Princess Tower> ข้อมูลทั่วไป |
| --- | --- |
พิกัด: 25°5′19.05″N 55°08′48.69″E﻿ / ﻿25.0886250°N 55.1468583°E﻿ / 25.0886250; 55.1468583
ก่อสร้าง: พ.ศ. 2549 (ค.ศ. 2006)
เปิดตัว: พ.ศ. 2555 (ค.ศ. 2012)
ความสูง
เสาอากาศ / ยอด: 414 m (1,358 ft)
หลังคา: 392 m (1,286 ft)
ชั้นสูงสุด: 357 m (1,171 ft)
รายละเอียด
จำนวนชั้น: 101 ชั้น ชั้นใต้ดิน 6 ชั้น
พื้นที่ชั้น: 171,175 m2 (1,842,512 sq ft)
บริษัท
สถาปนิก: Eng. Adnan Saffarini Office
ผู้พัฒนา: Tameer Holding Investment LLC
ปรินเซสทาวเวอร์ (อังกฤษ: The Princess Tower) คือ อาคารที่อยู่อาศัย 101 ชั้น  ด้วยความสูง 414 เมตร (1,358 ฟุต) ตั้งอยู่ในเขตมารีน่าของนครดูไบ สหรัฐอาหรับเอมิเรตส์ ปรินเซสทาวเวอร์คืออาคารที่อยู่อาศัยที่สูงที่สุดในโลกใน ค.ศ. 2012 และปัจจุบันอยู่อันดับที่ 5 ของโลก
วิศวกรรมของอาคารถูกดำเนินการโดย Syed Majid Hashmi ในฐานะหัวหน้าวิศวกรโครงสร้างและรองผู้จัดการของเขา Mohammad Ali Alogaily ตัวอาคารประกอบด้วยพื้นที่ 763 ยูนิต ลานจอดรถใต้ดิน (กระจายกว่า 6 ชั้น) ตลาดค้าปลึก 8 แห่ง อาคารสร้างเสร็จสมบูรณ์และถูกส่งต่อโดยผู้พัฒนา 	Tameer Holding ในเดือนกันยายน ค.ศ. 2012
ในปัจจุบันปรินเซสทาวเวอร์คือ อาคารที่สูงที่สุดอันดับ 3 ในดูไบ รองจากตึกบุรจญ์เคาะลีฟะฮ์ที่ความสูง 828 เมตร และตึกมาริน่า 101 ที่ความสูง 425 เมตร
ดูเพิ่ม

ตึกระฟ้า
รายชื่อตึกที่สูงที่สุดในโลก
วิกิมีเดียคอมมอนส์มีสื่อเกี่ยวกับ Princess Tower